open-index/open-wikipedia-markdown huggingface dataset:
Metal Gear Solid V: The Phantom Pain

**Metal Gear Solid V: The Phantom Pain** er leikur frá 2015 sem Konami þróaði og gaf út. Leikstýrt, skrifað og hannað af Hideo Kojima (sem síðasta verk hans hjá Konami), er níundi leikurinn í röð Metal Gear tölvuleikjanna, á eftir *[[Metal Gear Solid V: Ground Zeroes]]*, sjálfstæðum inngangi sem kom út árið áður. Sagan gerist 1984, níu árum eftir atburði Ground Zeroes og fjallar um málaliða leiðtogann *Punished "Venom" Snake* þegar hann fer til Afganistan og landamæra Angóla og Zaire til að hefna sín á þeim sem eyðilögðu her hans og næstum drápu hann í Ground Zeroes.

Leikurinn er spilaður frá þriðju persónu sjónarhorni í opnum heimi sem er hægt að skoða fótgangandi eða með ferðamáta. Snake getur notað fjölda vopna og hluta og fengið aðstoð frá nokkrum gervigreindarfélögum, sem gerir spilaranum kleift að berjast gegn andstæðinginum laumulega eða beint. Hægt er að flytja óvinahermenn og auðlindir á vettvangi til höfuðstöðva Snake, sem gerir honum kleyft að stækka við sig og þróa frekari tækni. Leikurinn inniheldur tvo fjölspilunar möguleika, *Metal Gear Online* (einnig þekkt sem *Metal Gear Online 3*) og *Forward Operating Bases* (FOBs); síðarnefndi möguleikinn gerir leikmönnum kleift að þróa FOB, sem aðrir leikmenn geta ráðist inn í.

*Metal Gear Solid V: The Phantom Pain* var gefin út á PlayStation 3, PlayStation 4, Windows, Xbox 360 og Xbox One 1. september 2015. Það hlaut lof gagnrýnenda, hrós fyrir spilunina, opna heiminn, grafík, þemu og frammistöðu. Skiptar skoðanir voru á frásögn hans og ákveðnum breytingum á forskrift leikjanna, en útlit persónunnar Quiet vakti gagnrýni. Endurtekin verkefni leiksins, endirinn og fjarlægða efnið leiddu til þess að sumir skilgreindu hann sem óloknum. *The Phantom Pain* hafði selst í 6 milljónum eintaka í desember 2015. Hann hlaut nokkur verðlaun og er talinn vera einn besti laumuleikur allra tíma. *Metal Gear Solid V: The Definitive Experience*, samansafn sem inniheldur bæði *The Phantom Pain* og *Ground Zeroes*, ásamt öllu viðbótarefni fyrir báða leikina, kom út í október 2016.

## Yfirlit

### Sögusvið
Í kjölfar atburða *Ground Zeroes* og eyðileggingar *Militaires Sans Frontières* (MSF) fellur Big Boss ( Kiefer Sutherland / Akio Ōtsuka ) í dá.  Níu árum síðar vaknar hann og hjálpar við að leiða nýjan málaliðahóp, *Demanta hundana*. Hann tekur upp gælunafnið „eitursnákur“, fer inn í Afganistan á meðan Sovét-Afganistanstríðinu stendur og landamærahéraðið Angóla &#x2014; Zaire í miðri Angóla borgarastyrjöldinni til að finna fólkið sem eyðilagði MSF. Í leiðinni kynnist hann fyrrum keppinaut sínum Ocelot (Troy Baker / Satoshi Mikami) og hittir Quiet (Stefanie Joosten), morðingja og leyniskyttu með yfirnáttúrulega hæfileika. Á meðan hann og Kazuhira Miller ( Robin Atkin Downes / Tomokazu Sugita ) upphaflega leitast eftir hefnd, uppgvötvar Snake samsæri Cipher samtakanna um þróun nýs líkans af Metal Gear sem kallast ST-84 „Sahelanthropus“.

## Heimildir
*
Orðuveitingar Hinnar íslensku fálkaorðu 1971-1980

Hér er listi yfir þá sem hafa fengið **Hina íslensku fálkaorðu á árabilinu 1971 til 1980**. Fálkaorðan er íslensk heiðursviðurkenning sem er veitt einstaklingum, bæði íslenskum og erlendum. Nýjum orðuhöfum er oftast veitt viðurkenningin 1. janúar eða 17. júní það ár.

## 1980
### Riddarakross
*Jón Laxdal, leikari

## Tilvísanir
Halldór Hermannsson (útgerðarmaður)

**Halldór Hermannsson** (2. janúar 1934 – 22. janúar 2020) var íslenskur útgerðarmaður og skipstjóri. Hall­dór var formaður skip­stjóra­fé­lags­ins Bylgj­unn­ar um ára­bil og síðar var hann formaður fé­lags eldri borg­ara á Ísaf­irði. Hann kom að stofnun Frjáls­lynda flokks­ins, með bróður sínum Sverri Hermannssyni, og var í efsta sæti á fram­boðslista flokks­ins í Norðurlandskjördæmi eystra fyr­ir Alþingiskosningarnar 1999.

## Tilvísanir
Nornaveiðar (bók)

**Nornaveiðar** er önnur bókin í bókaseríunni Sagan um Ísfólkið eftir norska skáldsagnahöfundinn Margit Sandemo, bókin kom út árið 1982.

## Söguþráður
Silja og Þengill fundu friðsælan blett í dal Ísfólksins og Silja var hamingjusöm þar sem eiginkona Þengils. Samt þráði hún að komast út, fannst hún innilokuð í þrönga dalnum, með öllu þessu skrýtna, þröngsýna fólki. Einkum var hún smeyk við Hönnu, gömlu nornina sem kenndi Sunnu litlu galdrakúnstir sínar. Að auki vofði ógnin um tortímingu dalsins alltaf yfir. Hanna hafði spáð því og henni skjátlaðist aldrei…
Vonin

**Vonin** er fjórða bókin í bókaseríunni Sagan um Ísfólkið eftir norska skáldsagnahöfundinn Margit Sandemo, bókin kom út árið 1982.

## Söguþráður
Yrja Mattíasdóttir var þunglamaleg og afmynduð í vexti eftir veikindi í bernsku. Það var hlegið að henni og hún uppnefnd. Yrja átti við fleira að stríða: Hún var ástfangin af hinum glæsilega Taraldi, syni Dags Meiden og Lífar af ætt Ísfólksins. Taraldur sá hins vegar bara Sunnivu frænku sína. En sökum arfsins illa gat samband þeirra haft ófyrirséðar afleiðingar.
The Monster Ball Tour

**The Monster Ball Tour** var annað tónleikaferðalag bandarísku söngkonunnar Lady Gaga til stuðnings við plötuna *[[The Fame Monster]]* (2009), endurútgáfu af *[[The Fame]]* (2008). Tónleikaferðalagið stóð frá nóvember 2009 til maí 2011 og innihélt yfir 200 sýningar í Asíu, Evrópu, Eyjaálfu og Norður-Ameríku. Upphaflega átti Gaga að fara í sameiginlega tónleikaferð með Kanye West. Eftir að henni var aflýst tilkynnti hún The Monster Ball í október 2009.

## Lagalisti
### Upprunalega sýningin
Þessi lagalisti var notaður í sýningunni 28. nóvember 2009.

# „Dance in the Dark“
# „Just Dance“
# „LoveGame“
# „Alejandro“
# „Monster“
# „So Happy I Could Die“
# „Teeth“
# „Speechless“
# „Poker Face“ (píanó útgáfa)
# „Fashion“
# „The Fame“
# „Money Honey“
# „Beautiful, Dirty, Rich“
# „Boys Boys Boys“
# „Paper Gangsta“
# „Poker Face“
# „Paparazzi“
; Aukalög
# „Eh, Eh (Nothing Else I Can Say)“
# „Bad Romance“

### Endurnýjuð sýning
Þessi lagalisti var notaður í sýningunni 11. ágúst 2010.

# „Dance in the Dark“
# „Glitter and Grease“
# „Just Dance“
# „Beautiful, Dirty, Rich“
# „Vanity“
# „The Fame“
# „LoveGame“
# „Boys Boys Boys“
# „Money Honey“
# „Telephone“
# „Brown Eyes“
# „Speechless“
# „You and I“
# „So Happy I Could Die“
# „Monster“
# „Teeth“
# „Alejandro“
# „Poker Face“
# „Paparazzi“
; Aukalög
# „Bad Romance“ 

## Myndir

Mynd: Lady Gaga performing Just Dance on The Monster Ball Tour, New York City, January 2010.jpg|„Just Dance“
Mynd: Lady Gaga performing Boys Boys Boys on The Monster Ball Tour, New York City, January 2010.jpg|„Boys Boys Boys“
Mynd: Lady Gaga performing Dance in the Dark on The Monster Ball Tour, New York City, January 2010.jpg|„Dance in the Dark“
Mynd:Lady Gaga on The Monster Ball Tour, City Scene, Boston, July 2010.jpg|Sviðið í endurnýjuðu sýningunni
Mynd: Lady Gaga performing LoveGame on The Monster Ball Tour, Raleigh, September 2010.jpg|„LoveGame“
Mynd: Lady Gaga performing Telephone on The Monster Ball Tour, Newcastle, March 2010.jpg|„Telephone“
Mynd: Lady Gaga performing Fashion on The Monster Ball Tour, New York City, January 2010-3.jpg|„Fashion“
Mynd: Lady Gaga performing Monster on The Monster Ball Tour, New York City, January 2010-1.jpg|„Monster“
Mynd: Lady Gaga Speechless.jpg|„Speechless“
Mynd: Lady Gaga performing So Happy I Could Die on The Monster Ball Tour, Newcastle, March 2010.jpg|„So Happy I Could Die“


## Dagsetningar

## Athugasemdir

## Tilvísanir

## Tenglar

* Opinber vefsíða Lady Gaga
Born This Way Ball

**Born This Way Ball** var þriðja tónleikaferðalag bandarísku söngkonunnar Lady Gaga til stuðnings við plötuna *[[Born This Way]]* (2011). Ferðalagið heimsótti allar megin heimsálfurnar og var fimmta tekjuhæsta tónleikaferð ársins 2012 samkvæmt Pollstar. Alls voru tekjurnar 183,9 milljónir bandaríkjadala frá 98 sýningum. Þann 13. febrúar 2013 var ferðinni aflýst eftir að Gaga þurfti að gangast undir aðgerð vegna meiðsla á hægri mjöðm.

## Lagalisti
Þessi lagalisti var notaður í fyrstu sýningunni í Los Angeles.

# „Highway Unicorn (Road to Love)“
# „Government Hooker“
# „Born This Way“
# „Black Jesus + Amen Fashion“
# „Bloody Mary“
# „Bad Romance“
# „Judas“
# „Fashion of His Love“
# „Just Dance“
# „LoveGame“
# „Telephone“
# „Hair“
# „Electric Chapel“
# „Heavy Metal Lover“
# „Bad Kids“
# „The Queen“
# „You and I“
# „Americano“
# „Poker Face“
# „Alejandro“
# „Paparazzi“
# „Scheiße“
; Aukalög
#  „The Edge of Glory“
#  „Marry the Night“

## Myndir

Mynd: Lady Gaga Concert Manchester-5 (7979328151).jpg|Sviðið
Mynd: Lady Gaga, Versace.jpg|„The Edge of Glory“
Mynd: Highway Unicorn Milan.JPG|„Highway Unicorn (Road to Love)“
Mynd: Lady Gaga Alejandro meat couch.jpg|„Alejandro“
Mynd: Lady Gaga Born This Way BTW Ball.jpg|„Born This Way“
Mynd: Bad Romance Australia BTW Ball.jpg|„Bad Romance“
Mynd: BTW Ball Poker Face.jpg|„Poker Face“
Mynd: Lady Gaga Heavy Metal Lover.jpg|„Heavy Metal Lover“
Mynd: Lady Gaga Telephone BTW Ball.jpg|„Telephone“
Mynd: Lady Gaga Electric Chapel Helsinki.jpg|„Electric Chapel“


## Dagsetningar

### Aflýstar sýningar

## Tilvísanir

## Tenglar

* Opinber vefsíða Lady Gaga
Saint-Denis

**Saint-Denis** getur átt við:
* Saint-Denis, sveitarfélag norðan Parísar
* Saint-Denis, höfuðstað Réunion
Sigrún Harðardóttir

**Sigrún Harðardóttir** (fædd 1954) er íslensk myndlistarkona. Hún hefur búið og starfað í Hollandi, Kanada og á Íslandi.

## Ferill
Sigrún vinnur í mismunandi miðla en tæknin gegnir mikilvægu hlutverki í því hvernig hún velur að framkvæma hugmyndir sínar. Frá tvívíðum verkum til flókins gagnvirks umhverfis, endurspegla verk hennar náttúrna í Gaia, Geysir og Eldfjalla seríunum, sambönd og tilfinningar í Samtölum og Hreyfingar seríum, auk rannsókna hennar á tengslum raunsæi við abstraktsjón í myndbandinu Dögun (Dawn), í portrettseríu hennar og nú síðast í gróður seríu.

Undanfarin ár hefur Sigrún einbeitt sér að hlutverki áhorfenda á myndlistasýningum og möguleika á þátttöku þeirra í framvindu verks auk þess að skapa persónulega og einstaka upplifun af verkinu.

Sigrún hefur sýnt verk sín á Íslandi, Tékklandi, Kanada, Bandaríkjunum, Frakklandi, Holland, Þýskaland, Danmörk, Hjaltlandseyjum, Lettlandi, Hong Kong og Kína.

Verk hennar er að finna í opinberum söfnum á Íslandi og Hollandi og í einkasöfnum á Íslandi, Kanada, Bandaríkjunum, Hollandi, Frakklandi, Kína og Sviss.

## Tilvísanir

## Ytri tenglar
*sigrunhardar.is
Marco Rubio

**Marco Antonio Rubio** (f. 28. maí 1971) er núverandi utanríkisráðherra Bandaríkjanna.

Rubio tók við embætti utanríkisráðherra í ríkisstjórn Donalds Trump Bandaríkjaforseta þann 21. janúar 2025.

Rubio er lögfræðingur og var þingmaður Flórída-fylkis í öldungadeild Bandaríkjaþings frá 2011 til 2025.

## Tilvísanir
Mark Carney

**Mark Joseph Carney** (f. 16. mars 1965) er kanadískur hagfræðingur og stjórnmálamaður sem hefur verið forsætisráðherra Kanada frá 14. mars 2025. 

## Æviágrip
Carney var bankastjóri Seðlabanka Kanada frá 2008 til 2013. Í því embætti þótti hann stýra Kanada farsællega gegnum alþjóðlegu fjármálakreppuna og hann öðlaðist því virðingu á alþjóðavísu. Tímaritið *[[Time]]* setti Carney á lista sinn yfir áhrifamesta fólk í heimi árið 2010. Árið 2013 skipaði breski fjármálaráðherrann George Osbourne Carney bankastjóra Englandsbanka. Carney var fyrsti erlendi bankastjóri Englandsbanka frá stofnun hans árið 1694 en hann útvegaði sér breskan ríkisborgararétt til að geta gegnt starfinu. 

Carney var bankastjóri Englandsbanka þegar Bretar kusu að yfirgefa Evrópusambandið í Brexit-þjóðaratkvæðagreiðslunni árið 2016. Eftir atkvæðagreiðslunna greip Carney til aðgerða til að koma á stöðugleika eftir umskiptin, meðal annars með því að tilkynna að 250 milljarðar punda yrðu til taks fyrir fjármálastofnanir á meðan þær aðlöguðu sig að útgöngunni úr ESB. Sumir Brexit-sinnar gagnrýndu Carney á þessum tíma fyrir að taka sér of pólitískt hlutverk með aðgerðum sínum. Carney varaði við því að ef Bretar gengju úr Evrópusambandinu án þess að ná fyrst fram samningi um ýmis málefni myndi það hafa alvarlegar efnahagslegar afleiðingar. Meðal annars sagði hann það koma til með að raska mörgum greinum atvinnulífsins, valda falli í virði sterlingspundsins og auka verðbólgu í Bretlandi. 

Embættistímabili Carney við Englandsbanka lauk árið 2018 en skipun hans var framlengd til byrjun ársins 2020 þar sem fjármálaráðherra Bretlands taldi áframhaldandi setu hans í embætti hafa jákvæð áhrif á útgöngu Breta úr ESB. 

Hann tók við Justin Trudeau sem leiðtogi Frjálslynda flokksins þann 9. mars 2025 og sór embættiseið sem nýr forsætisráðherra þann 14. mars. 

Carney tók við embætti á tíma stirðnandi sambands Kanada við Bandaríkin, þar sem Donald Trump Bandaríkjaforseti hafði lagt háa tolla á innfluttar vörur frá Kanada og ítrekað viðrað hugmyndir um að innlima Kanada í Bandaríkin. Við embættistöku sína áréttaði Carney að Kanada yrði aldrei hluti af Bandaríkjunum. Hann fór í fyrstu utanlandsferðir sínar til Frakklands og Bretlands til að styrkja samband Kanada við Evrópu og sagðist aðeins reiðubúinn að funda með Trump ef hann væri reiðubúinn til að virða fullveldi Kanada. 

Stuttu eftir embættistöku sína boðaði Carney að þingkosningar yrðu haldnar í Kanada þann 28. apríl 2025, nokkuð á undan áætlun. Frjálslyndi flokkurinn vann kosningarnar, þrátt fyrir að hafa mælst í mikilli lægð áður en Trudeau sagði af sér og Trump hóf tollastríðið við Kanada.

## Tilvísanir
Alþjóðakóði um öryggisstjórnun skipa og mengunarvarnir

**Alþjóðakóði um öryggisstjórnun skipa og mengunarvarnir** eða **ISM-kóðinn** (enska: *International Management Code for the Safe Operation of Ships and for Pollution Prevention*) er reglugerð sem er hluti af SOLAS-samþykktinni sem Alþjóðasiglingamálastofnunin hefur umsjón með. Reglugerðin fjallar um öruggan rekstur skipa, eftirlit með útgerðum og skipum, ábyrgðir og vottanir, gerð öryggisstefnu og umhverfisstefnu, öryggisáætlanir og framfylgd þeirra.

Nokkur stór og alvarleg sjóslys á 9. áratug 20. aldar, eins og þegar farþegaferjan *[[Herald of Free Enterprise]]* sökk 1987, strand olíuskipsins *[[Exxon Valdez]]* 1989, og bruninn um borð í *[[Scandinavian Star]]* 1990, urðu til þess að viðræður um nýja reglugerð til að forðast sjóslys voru teknar upp hjá Alþjóðasiglingamálastofnuninni. ISM-kóðinn varð hluti af SOLAS-samþykktinni árið 1993 og árið 1998 varð hann að skyldu fyrir öll stærri skip í millilandasiglingum. Ólíkt mörgum öðrum reglugerðum í SOLAS-samþykktinni er ISM-kóðinn almennt orðaður en vísar í aðrar alþjóðlegar reglugerðir fyrir nánari útfærslur.

## Tilvísanir
ArtRave: The Artpop Ball

**ArtRave: The Artpop Ball** (stílað sem **artRAVE: the ARTPOP ball**) var fjórða tónleikaferðalag bandarísku söngkonunnar Lady Gaga til stuðnings við plötuna *[[Artpop]]* (2013). Ferðin stóð frá 4. maí til 24. nóvember 2014. Ferðalagið heimsótti borgir þar sem Gaga hafði áður aflýst sýningum í Born This Way Ball ferðinni vegna meiðsla á mjöðm. Tekjurnar voru 83 milljónir bandaríkjadala frá 74 sýningum.

## Lagalisti
Þessi lagalisti var notaður í sýningunni í Newcastle, Englandi, 22. nóvember 2014.

# „Artpop“
# „G.U.Y.“
# „Donatella“
# „Venus“
# „Manicure“
# „Just Dance“
# „Poker Face“ / „Telephone“
# „Paparazzi“
# „Do What U Want“
# „Dope“
# „You and I“
# „Born This Way“
# „Jewels 'n Drugs“ 
# „The Edge of Glory“ 
# „Judas“ / „Aura“
# „Sexxx Dreams“
# „Mary Jane Holland“
# „Alejandro“
# „Bang Bang (My Baby Shot Me Down)“
# „Bad Romance“
# „Applause“
# „Swine“
; Aukalög
# „Gypsy“

## Myndir

Mynd: Lady Gaga Artpop O2.jpg|„Artpop“
Mynd: Lady Gaga Paparazzi Artrave.jpg|„Paparazzi“
Mynd: Lady Gaga, ARTPOP Ball Tour, Bell Center, Montréal, 2 July 2014 (19) (14376663469).jpg|„Venus“
Mynd: Lady Gaga Mary Jane Holland.jpg|„Mary Jane Holland“
Mynd: Lady Gaga Swine Artrave.jpg|„Swine“


## Dagsetningar

## Tilvísanir

## Tenglar

* Opinber vefsíða Lady Gaga
Myst

***Myst*** er ævintýra tölvuleikur hannaður af Rand og Robyn Miller . Hann var búinn til af Cyan, Inc., gefinn út af Broderbund, og fyrst gefinn út árið 1993 fyrir Macintosh. Í leiknum ferðast leikmaðurinn með notkun bókar til dularfullrar eyju sem heitir Myst. Spilarinn notar hluti og ferðast um umhverfið með því að smella á forteiknaðar myndir. Lausn þrauta leyfir leikmanni að ferðast til annara heima ("*Alda*") sem sýna forsögu persónu leikjanna og hjálpa leikmanni að velja hverjum hann á að aðstoða.

Miller-bræðurnir byrjuðu leikjaþróunina í svart-hvítu, aðallega sögulaus verk ætluð börnum. Þeir vildu að Myst yrði grafískur leikur með ólínulegri sögu og leyndardómsfullum þáttum sem ætlaðir eru fullorðnum. Hönnun leiksins var takmörkuð af litlu minni leikjatölvanna og hægum hraða geisladrifsins. Leikurinn var búinn til á Apple Macintosh tölvum og keyrði á HyperCard hugbúnaðinum, þó að útfærslur til annara talvna hafi þurft að keyra á annari leikjavél.

Sala Myst var vel heppnuð. Gagnrýnendur hrósuðu getu leiksins til að sökkva leikmönnum í skáldaða heiminn. Hann hefur verið kallaður einn áhrifamesti og besti tölvuleikur sem gerður hefur verið. Myst seldist í meira en sex milljónum eintaka og var mest seldi PC-leikurinn í næstum áratug, þangað til Sims tók við árið 2002. Leikurinn hjálpaði við sölu geisladrifins, varð að leikjaröð og var uppspretta eins leikja, gríns og nýrra leikjaflokka auk bókmennta og annarar margmiðlunar. Leikurinn hefur verið útfærður yfir á aðrar tölvur og endurgerður mörgum sinnum.

## Tilvísanir
Öld hinna stríðandi ríkja

**Öld hinna stríðandi ríkja** (um 475 – 221 f.o.t.) er heiti á síðari hluta valdatíðar Zhou-veldisins (um 1046 – 256 f.o.t.) sem einkenndist af átökum, umbótum í stjórnsýslu og hernaði, og samþjöppun valds. Þetta tímabil kom á eftir vor- og hausttímabilinu og lauk þegar Qin-veldið, fyrsta kínverska keisaraveldið, lagði önnur ríki smám saman undir sig. Þetta tímabil fer að stórum hluta saman við Austur-Zhou. Heitið kemur úr sagnfræðiritinu *[[Zhan Guo Ce]]* sem er talið ritað skömmu eftir að tímabilinu lauk.

## Tilvísanir
Cheek to Cheek Tour

**Cheek to Cheek Tour** var tónleikaferðalag bandarísku söngvaranna Tony Bennett og Lady Gaga til stuðnings við plötuna *[[Cheek to Cheek]]* (2014). Þetta var seinasta tónleikaferðalag Bennett. Sýningarnar voru 36 í Evrópu og Norður-Ameríku, margar þeirra hluti af tónlistarhátíðum. Tekjur voru 15,3 milljónir dollara frá 27 sýningum.

## Lagalisti
Þessi lagalisti var notaður í sýningunni 19. júní 2015.

# „Anything Goes“
# „Cheek to Cheek“
# „They All Laughed“
# „Stranger in Paradise“ / „Sing, You Sinners“ 
# „Nature Boy“
# „The Good Life“ 
# „Bang Bang (My Baby Shot Me Down)“ 
# „Bewitched, Bothered and Bewildered“ 
# „Firefly“
# „Smile“ / „When You're Smiling“ 
# „For Once in My Life“ 
# „I Won't Dance“
# „The Lady's in Love with You“
# „(In My) Solitude“
# „I Can't Give You Anything But Love“
# „Lush Life“ 
# „I've Got the World on a String“ / „In the Wee Small Hours of the Morning“ 
# „How Do You Keep the Music Playing?“ 
# „Let's Face the Music and Dance“
# „Ev'ry Time We Say Goodbye“ 
# „Who Cares?“ 
# „I Left My Heart in San Francisco“ 
# „But Beautiful“
# „The Lady Is a Tramp“
; Aukalög
# „It Don't Mean a Thing (If It Ain't Got That Swing)“

## Myndir

Mynd: Lady Gaga & Tony Bennett (17150847667).jpg|Sviðið
Mynd: Tony Bennett & Lady GaGa 7 (18456532188) (cropped).jpg|„La Vie en rose“
Mynd: Tony Bennett & Lady GaGa, Cheek to Cheek Tour 09 (cropped).jpg|Bennett í Royal Albert Hall
Mynd: Lady Gaga & Tony Bennett (17171070720).jpg|Bennett og Gaga í The AXIS
Mynd: Tony Bennett & Lady GaGa, Cheek to Cheek Tour 10.jpg|Gaga og Bennett í Royal Albert Hall


## Dagsetningar

### Aflýstar sýningar

## Tilvísanir

## Tenglar

* Opinber vefsíða Lady Gaga
Hjalti Árnason

**Hjalti Árnason** oft kallaður Hjalti Úrsus (fæddur 18. febrúar 1963) er íslenskur kraftlyftingamaður og aflraunamaður.

## Tilvísanir
Anna Johansdotter Norbäck

**Anna Johansdotter Norbäck** (25. mars 1804 – 3. janúar 1879), líka kölluð „móðir Anna“, var sænskur trúarleiðtogi. Hún var forystukona Annanítanna sem drógu nafn sitt af henni, en sjálf kölluðu þau sig „evangelísk-lúthersku fríkirkjuna“. Anna var frá Ångermanland í Norður-Svíþjóð og varð fyrir vitrunum um þrítugt sem sannfærðu hana um að sænska þjóðkirkjan væri á villigötum. Hún gagnrýndi svokallaðar „nýbækur“, nýjar útgáfur af *[[Minni katekismus]]* og *[[Kirkjupostillan|Kirkjupostillu]]* Lúthers frá fyrri hluta 19. aldar. Hún var bókstafstrúarkona sem áleit að orð Biblíunnar og skrif Lúthers bæri að túlka bókstaflega. Hreyfingin taldi allt að 600 manns um 1870, en eftir lát Önnu kvarnaðist hratt úr henni og hún leystist alveg upp um 1920.

## Tilvísanir
Kreator

**Kreator** er þýsk þrassmetal hljómsveit sem stofnuð var í Essen (undir nafninu Metal Militia og síðar Tyrant) árið 1982. Hún er talin meðal fjögurra frumkvöðla stefnunnar í Þýskalandi (ásamt Destruction, Sodom og Tankard). Liðskipanin hefur breyst hjá sveitinni en söngvarinn/gítarleikarinn Miland "Mille" Petrozza og trommarinn Jürgen "Ventor" Reil eru stofnmeðlimir.

Platan *Pleasure to Kill* (1986) er talin áhrifamikil innan þrassgeirans.  Sveitin gerði tilraunir með aðra stíla á 10. áratugnum, iðnaðartónlist/iðnaðarþungarokk, gotneskan málm og groove-metal. 
Vinsældir Kreator hafa verið stígandi og náði platan Gods of Violence (2017) toppsætinu í Þýskalandi.  

## Meðlimir
*Miland "Mille" Petrozza – söngur, gítar (1982–)
*Jürgen "Ventor" Reil – trommur (1982–1994, 1996–), söngur (1982–1989)
*Sami Yli-Sirniö – gítar, bakraddir (2001–)
*Frédéric Leclercq – bassi, bakraddir (2019–)

## Fyrrum meðlimir
*Roberto "Rob" Fioretti – bassi (1982–1992)
*Jörg "Tritze" Trzebiatowski – gítar (1986–1989)
*Frank "Blackfire" Gosdzik – gítar (1989–1996)
*Andreas Herz – bassi (1992–1994, dó 2023)
*Christian "Speesy" Giesler – bassi, bakraddir (1994–2019)
*Joe Cangelosi – trommur (1994–1996)
*Tommy Vetterli – gítar (1996–2001)

## Breiðskífur
*Endless Pain (1985)
*Pleasure to Kill (1986)
*Terrible Certainty (1987)
*Extreme Aggression (1989)
*Coma of Souls (1990)
*Renewal (1992)
*Cause for Conflict (1995)
*Outcast (1997)
*Endorama (1999)
*Violent Revolution (2001)
*Enemy of God (2005)
*Hordes of Chaos (2009)
*Phantom Antichrist (2012)
*Gods of Violence (2017)
*Hate Über Alles (2022)
*Krushers Of The World (2026)

## Tilvísanir
Konstantínos Tasúlas

**Konstantínos Tasúlas** (gríska: Κωνσταντίνος Τασούλας; f. 17. júlí 1959) er grískur stjórnmálamaður og lögfræðingur sem er núverandi forseti Grikklands. Hann var áður forseti gríska þingsins frá 2019 til 2025. Tasúlas er meðlimur í stjórnmálaflokknum Nýju lýðræði og var þingmaður fyrir flokkinn í kjördæmi Jóannínu frá 2000 til 2025. Hann var einnig menningar- og íþróttamálaráðherra frá 2014 til 2015 í ríkisstjórn Antonís Samaras.

## Bakgrunnur
Tasúlas fæddist í Jóannínu í Grikklandi þann 17. júlí 1959. Hann gekk í lagadeild Háskólans í Aþenu og útskrifaðist með lagagráðu árið 1981. Hann vann sem lögmaður í Aþenu og London.

## Stjórnmálaferill
Tasúlas gekk snemma í stjórnmálaflokkinn Nýtt lýðræði og vann frá 1981 til 1990 sem ritari í skrifstofu stjórnmálamannsins Evangelos Averof. Árið 1990 var hann kjörin í bæjarstjórn hverfisins Kífíssía við Aþenu og var kjörinn bæjarstjóri þess árið 1994.

Árið 1990 var Tasúlas útnefndur formaður stofnunar um útflutningsaðstoð. Hann gegndi því embætti til ársins 1993.

## Þingferill
Tasúlas var kjörinn á þing fyrir kjördæmi Jóannínu árið 2000 og hefur haldið þingsæti sínu í öllum þingkosningum síðan þá. Árið 2006 var hann útnefndur þingflokksfulltrúi Nýs lýðræðis. Hann varð aðalritari flokksins árið 2010. Árið 2007 var hann aðstoðarvarnarmálaráðherra og á árunum 2014-15 var hann menningar- og íþróttamálaráðherra.

### Forseti þings
Eftir þingkosningar í Grikklandi árið 2019 var Tasúlas kjörinn forseti gríska þingsins með 283 atkvæðum, sem var met. Stjórnarflokkurinn Nýtt lýðræði kaus hann en hann naut einnig stuðnings stjórnarandstöðuflokkanna Syriza, KINAL, EL og MeRA25. Fimmtán þingmenn Kommúnistaflokks tilkynntu mætingu sína en tveir þingmenn (Dímítrís Tzanakopúlos og Efí Aktsíoglú) sátu hjá. Þetta var í fyrsta sinn sem forseti þingsins var kjörinn í opnum kosningum.

## Forseti Grikklands
Í janúar 2025 lagði Kýríakos Mítsotakís forsætisráðherra framboð Tasúlas til forseta Grikklands til samþykktar þingsins. Tasúlas þáði tilnefninguna, sem var stjórnarandstaðan gagnrýndi þar seme hann var sitjandi þingmaður úr stjórnarflokknum. Hann var kjörinn forseti af þinginu eftir fjórar umferðir þann 12. febrúar 2025 með atkvæðum 160 þingmanna af 300.

## Einkahagir
Tasúlas er kvæntur Faní Staþopúlú og á með henni tvö börn.

## Tilvísanir
Joanne World Tour

**Joanne World Tour** var sjötta tónleikaferðalag bandarísku söngkonunnar Lady Gaga til stuðnings við plötuna *[[Joanne (plata)|Joanne]]* (2016). Ferðin hófst 1. ágúst 2017 í Vancouver í Kanada og lauk 1. febrúar 2018 í Birmingham á Englandi.

Vegna langvarandi verkja af völdum vefjagigtar neyddist Gaga til að aflýsa síðustu 10 tónleikunum. Ferðin skilaði alls 95 milljónum dala í tekjur frá 842.000 seldum miðum.

## Lagalisti
Þessi lagalisti var notaður í sýningunni í Vancouver, Kanada, 1. ágúst 2017.

# „Diamond Heart“
# „A-Yo“
# „Poker Face“
# „Perfect Illusion“
# „John Wayne“
# „Scheiße“
# „Alejandro“
# „Just Dance“
# „LoveGame“
# „Telephone“
# „Applause“
# „Come to Mama“
# „The Edge of Glory“
# „Born This Way“
# „Bloody Mary“
# „Dancin' in Circles“
# „Paparazzi“
# „Angel Down“
# „Joanne“
# „Bad Romance“
# „The Cure“
; Aukalög
# „Million Reasons“

## Myndir

Mynd: Lady Gaga Bloody Mary JWT, 2018-01-31 (cropped).jpg|„Bloody Mary“
Mynd: Lady Gaga performing John Wayne, 2017-08-05.jpg|„John Wayne“
Mynd: Lady Gaga performing "Bad Romance" at the Joanne World Tour.jpg|„Bad Romance“
Mynd: Lady Gaga Come to Mama, 2017-08-05.jpg|„Come to Mama“
Mynd: Lady Gaga, Joanne World Tour, Bell Center, Montréal, 3 November 2017 (121) (38168767482).jpg|Gaga í Montréal


## Dagsetningar

### Aflýstar sýningar

## Athugasemdir

## Tilvísanir

## Tenglar

* Opinber vefsíða Lady Gaga
Emir Kusturica

**Emir Kusturica** (f. 24. nóvember 1954) er serbneskur kvikmyndagerðarmaður, leikari og tónlistarmaður. Kusturica hefur verið virkur kvikmyndagerðarmaður síðan á níunda áratugnum.

## Kvikmyndaskrá

### Kvikmyndir í fullri lengd

## Tilvísanir
Prestbakkakirkja (Ströndum)

**Prestbakkakirkja** í Hrútafirði stendur á kirkjustaðnum Prestbakka í vestanverðum firðinum, í fyrrum Bæjarhreppi. Prestbakkakirkja var byggð á árunum 1954-1957, en hún var vígð af hr. Ásmundi Guðmundssyni biskup 27. maí 1957. 

= Saga =
Á Prestbakka hafa staðið kirkjur allt frá 11. öld, en á tímum rómversk-kaþólska siðarins voru kirkjurnar helgaðar Maríu guðsmóður. Árið 1711 var sett á fót prestsetur á Prestbakka, en það jók kirkjustarf, veg og virðingu Prestbakkakirkju til muna.
Paul Martin

**Paul Edgar Philippe Martin** (f. 28. ágúst 1938) er kanadískur stjórnmálamaður sem var forsætisráðherra Kanada og leiðtogi Frjálslynda flokksins frá 2003 til 2006. Hann var jafnframt fjármálaráðherra Kanada í ríkisstjórn Jeans Chrétien frá 1993 til 2002. Martin myndaði minnihlutastjórn Frjálslynda flokksins eftir þingkosningar í Kanada árið 2004 en tapaði kosningum gegn Íhaldsflokknum árið 2006. Stephen Harper, leiðtogi Íhaldsflokksins, tók við af Martin sem forsætisráðherra þann 6. febrúar 2006.

## Æviágrip
Paul Martin var einn nánasti samstarfsmaður Jeans Chrétien forsætisráðherra og var lengi fjármálaráðherra í stjórn hans. Undir lok stjórnartíðar Chrétiens slettist upp á vinskap þeirra og Martin var vikið úr stjórninni. Chrétien gaf út að hann hygðist setjast í helgan stein sem leiðtogi Frjálslynda flokksins árið 2003 og var Martin þá kjörinn nýr leiðtogi flokksins. Martin tók við af Chrétien sem forsætisráðherra Kanada þann 12. desember 2003.

Þegar Martin tók við stjórnartaumunum stokkaði hann upp í stjórninni og lagði áherslu á að marka skil milli sinnar stjórnar og stjórnar Chrétiens. Hann sagðist sammála ákvörðun Chrétiens um að Kanada tæki ekki þátt í Íraksstríðinu með Bandaríkjunum og Bretum en gagnrýndi þó hvernig Chrétien hefði komið afstöðu Kanada til skila. Hann sagðist mótfallinn því að lögleiða kannabis en vildi þó beita sektum í forvarnarskyni fremur en fangelsisvist.

Martin boðaði til kosninga í júní 2004 og sagðist telja að hann gæti myndað meirihlutastjórn að þeim loknum. Frjálslyndi flokkurinn tapaði þingmeirihluta sínum í kosningunum en var áfram stærsti flokkurinn. Martin varð því að mynda minnihlutastjórn.

Í stjórnartíð Martins andaði áfram köldu milli Kanada og Bandaríkjanna, sér í lagi eftir að Martin neitaði að taka þátt í bandaríska eldflaugavarnarkerfinu. Tilhneiging Martins til að skipta um skoðun í þessu og fleiri málum leiddi til þess að tímaritið *[[The Economist]]* uppnefndi hann „Herra Vingul“ (e. *Mr. Dithers*). 

Hjónabönd samkynhneigðra voru lögleidd í Kanada í stjórnartíð Martins árið 2005.

Martin rauf þing og boðaði til þingkosninga í nóvember 2005 eftir að kanadíska þingið samþykkti vantrauststillögu á minnihlutastjórn hans. Tilefni vantrauststillögunnar var ásökun um spillingu meðal forystumanna Frjálslynda flokksins á þá leið að þeir hefðu tekið við greiðslum af auglýsingafyrirtækjum sem ráðin voru til að sinna verkefnum á vegum ríkisins í stjórnartíð Chrétiens. Rannsóknarnefnd taldi Martin sjálfan ekki hafa komið nærri hneykslinu.

Frjálslyndi flokkurinn tapaði kosningunum fyrir Íhaldsflokknum þann 23. janúar 2006. Martin tilkynnti í kjölfarið að hann myndi hætta sem leiðtogi Frjálslynda flokksins.
## Tilvísanir
Sundhnúkur

**Sundhnúkur** er 134 metra gígur á Sundhnúksgígaröð og eldstöðvakerfi Svartsengis. Eldgosin við Sundhnúksgíga 2023–2024 áttu sér stað þar.

## Tilvísanir
Gunnar Einarsson

**Gunnar Einarsson** (fæddur 25. maí 1955) er fyrrverandi bæjarstjóri Garðabæjar. Gunnar tók við embætti bæjarstjóra árið 2005 af Ásdísi Höllu Bragadóttur og gegndi embættinu til ársins 2022 þegar Almar Guðmundsson tók við af honum.  

## Tilvísanir
Bæjarstjóri Garðabæjar

**Bæjarstjóri Garðabæjar** er æðsti embættismaður stjórnsýslu Garðabæjar. Núverandi Bæjarstjóri Garðabæjar er Almar Guðmundsson en hann tók við embættinu árið 2022 í kjölfar Sveitastjórnarkosninganna sem fram fóru það ár.

Bæjarstjórar í Garðabæ:

* Garðar V. Sigurgeirsson apríl 1971 sem síðasti sveitarstjórinn í Garðahrepp, og svo sem fyrsti bæjarstjórinn janúar 1976 - júlí 1979  - og svo formaður fyrsta Bæjarráðs Garðabæjar júlí 1979 til maí 1982 
* Jón Gauti Jónsson júlí 1979 - 1987 
* Ingimundur Sigurpálsson 1987 - okt 2000 

* Ásdís Halla Bragadóttir okt 2000 - 2005
* Gunnar Einarsson 2005 - 2022
* Almar Guðmundsson 2022 - enn í embætti

## Tilvísanir
Tomi Petteri Putaanssu

**Tomi Petteri Putaanssu** betur þekktur sem **Mr. Lordi** (fæddur 15. febrúar 1974 í Rovaniemi) er finnskur tónlistarmaður og aðalsöngvari þungarokkshljómsveitarinnar Lordi sem sigraði Söngvakeppni Evrópskra Sjónvarpsstöðva 2006 með laginu Hard Rock Hallelujah. Putaanssu er alltaf í skrímslabúningi þegar hann kemur fram opinberlega og eru ekki til margar ljósmyndir af honum venjulegum. 

## Tilvísanir
Túvalúska

**Túvalúska** er tungumál af pólýnesísku málaættinni, talað á Túvalú. Túvalúska er náskyld púkapúka, samósku og tókelásku, en saman mynda þessi mál hina elliseysku grein pólýnesískra mála, sem nefnd er eftir Túvalú, sem hét áður Elliseyjar (Ellice-eyjar). Málið er meira eða minna fjarskylt öðrum pólýnesískum tungumálum, svo sem havaísku, maórísku, tahítísku, og tongsku. Í túvalúsku er talsvert af tökuorðum úr samósku, tungumáli trúboða sem boðuðu kristna trú á eyjunum í lok 19. aldar og snemma á 20. öld.

Íbúar Túvalú eru um 10.645 (skv. manntali frá 2017), en áætlað er að fleiri en 13.000 tali túvalúsku á heimsvísu. Árið 2015 var áætlað að meira en 3.500 túvalúar byggju á Nýja-Sjálandi, en helmingur þeirra er fæddur þar og 65% túvalúa á Nýja Sjálandi kunna túvalúsku.

## Heiti málsins
Túvalúar hafa ýmsar nöfn yfir tungumál sitt. Á málinu sjálfu er það oft kallað **', eiginlega ‘túvalúska málið’, eða óformlega **' ‘tungumálið okkar’. Vaitupi- og Funafuti-mállýskurnar eru saman þekktar sem staðalmál eyjanna sem kallast **', ‘almenna málið’. Áður var Túvalú kallað Elliseyjar (Ellice-eyjar) og túvalúska hefur því einnig verið kölluð elliseyska (e. **' eða **').

== Hljóðkerfi ==

=== Sérhljóð ===
Í túvalúsku hljóðkerfi eru fimm [[sérhljóð]] (). Sérhljóðalengd er aðgreinandi, en öll sérhljóðin fimm koma fyrir bæði stutt og löng.

Engin tvíhljóð eru í túvalúsku, svo að öll einföld sérhljóð mynda eigið atkvæði. Til dæmis er **' ‘á morgun’ borið fram í fjórum aðgreindum atkvæðum (ta-e-a-o).

### Samhljóð
Í túvalúsku eru 10 eða 11 samhljóð (), eftir mállýsku. Öll samhljóð koma fyrir bæði stutt og löng (tvöfölduð). Fónemið  er ritað ⟨g⟩. Öll önnur hljóð eru táknuð með bókstöfum sem samsvara IPA-táknum þeirra.

## Heimildir
Starfandi forseti

**Starfandi forseti** er einstaklingur sem fer með vald forseta í fjarveru sitjandi forseta eða ef staða forseta er laus. Algengt er að ákveðið sé með stjórnarskrá hver fari með forsetavald í fjarveru forseta eða ef forseti deyr, segir af sér eða er ófær um að sinna embættisskyldum sínum. Á Íslandi eru forsætisráðherra, forseti Alþingis og forseti Hæstaréttar handhafar forsetavalds og fara með vald forseta í fjarveru forseta Íslands. Ef forseti Bandaríkjanna deyr eða segir af sér er varaforsetinn fyrstur í erfðaröð forsetaembættisins og tekur við embætti forseta . Ef forseti Bandaríkjanna er tímabundið ófær um að sinna embættisskyldum sínum þá fer Varaforsetinn með vald forseta þar til forsetinn snýr aftur til starfa.     

## Tilvísanir
Hard Rock Hallelujah

**Hard Rock Hallelujah** er lag með þungarokkshljómsveitinni Lordi og sigurlag Söngvakeppni Evrópskra sjónvarpsstöðva 2006. Lagið hefur notið gríðarlegra vinsælda eftir að hafa unnið Eurovision bæði innan Finnlands og í Evrópu. 

## Tilvísanir
Úlfur Gunnarsson

**Úlfur Gunnarsson** (12. nóvember 1919 - 29. september 1988) var íslenskur læknir sem starfaði á sjúkrahúsinu á Ísafirði frá 1954 til dauðadags, lengst af sem yfirlæknir.

Árið 1962 var hann útnefndur kjöræðismaður Þýskalands á Ísafirði. Hann var gerður að heiðursborgara Ísafjarðarkaupstaðar árið 1984.

## Fjölskylda
Foreldrar Úlfs voru rithöfundurinn Gunnar Gunnarsson og Franzisca Antonía Josefine. Kona Úlfs var Benedicta Katharina Irene Gunnarsson og áttu þau saman fjögur börn.

## Tilvísanir
Neilia Hunter Biden

**Neilia Hunter Biden** (fædd 28. júlí 1942, látin 18. desember 1972) var bandarískur kennari og fyrri eiginkona Joe Biden fyrrverandi forseta Bandaríkjanna. Neilia giftist Joe Biden árið 1966 og eignuðust þau þrjú börn Beau, Hunter og Naomi. Neilia lést í bílslysi 18. desember 1972 ásamt eins árs gamalli dóttur sinni Naomi. Joe Biden ekkill Neiliu tók sæti í öldungadeild Bandaríkjaþings hálfum mánuði eftir að hún lést og sat í öldungadeildinni í 36 ár til ársins 2009 þegar hann tók við embætti varaforseta Bandaríkjanna. 

## Tilvísanir
Tunglvik

**Tunglvik** eru reglulegar litlar breytingar á sýndarstöðu tunglsins miðað við athuganda á jörðu og stafa af mismuninum á brautarfleti og snúningi tunglsins. Þau valda því að athugandi sér örlítið mismunandi hluta tunglsins á hverjum tíma. Þau tengjast breytingum á sýndarstærð tunglsins eftir mismunandi fjarlægð frá jörðu. Tunglvik valda því að rúmur helmingur yfirborðs tunglsins (59%) er sýnilegur frá jörðu.

## Tilvísanir
Stærstu heimsveldi sögunnar

Sum ríki heims hafa orðið að **stórum [[Heimsveldi|heimsveldum]]** í gegnum söguna en **hér er listi yfir þau ríki sem urðu að mestu heimsveldum sögunnar**. Breska heimsveldið var stærsta heimsveldi í sögunni en á hátindi sínum náði það yfir landsvæði sem var um 35 miljónir ferkílómetra. Næst stærst var Mongólaveldið en á hátindi sínum var það stærsta samfellda ríki sögunnar eða um 33 miljónir ferkílómetrar. Fleiri heimsveldi voru Spænska heimsveldið, Franska heimsveldið, Rómaveldi, Persaveldi og Rússneska keisaradæmið.

## Tilvísanir
McLaren

**McLaren Racing Limited** er breskt akstursíþróttalið með höfuðstöðvar í McLaren tæknisetrinu í Woking, Englandi. McLaren er þekktast fyrir að keppa í Formúlu 1, það er næst elsta og næst sigursælasta lið í Formúlu 1 á eftir Ferrari, með 203 sigra, 13 ökumannstitla og 10 titla bílasmiða. McLaren heldur einnig út liðum í IndyCar, Formula E og Extreme E svo eitthvað sé nefnt.

## Heimsmeistaratitlar
### Heimsmeistaratitlar ökumanna
Sjö ökumenn hafa unnið samanlagt 13 heimsmeistaratitla ökumanna með McLaren
* Emerson Fittipaldi (1974)
* James Hunt (1976)
* Niki Lauda (1984)
* Alain Prost (1985, 1986, 1989)
* Ayrton Senna (1988, 1990, 1991)
* Mika Häkkinen (1998, 1999)
* Lewis Hamilton (2008)
* Lando Norris (2025)

## Heimildir
Torfi Þórhallsson

**Torfi Þórhallsson** (fæddur 22. apríl 1964) er íslenskur verkfræðingur og lektor í tölvusjón við Háskólann í Reykjavík. Torfi sérhæfir sig í tölvusjón og hefur unnið að gerð kafbáta með fyrirtækinu Optitogs en hann er sérfræðingur á sviði ómannaðra djúpfara. Foreldrar Torfa voru Ragnheiður Torfadóttir fyrrum rektor Menntaskólans í Reykjavík og Þórhallur Vilmundarson prófessor í sagnfræði.

## Tilvísanir
Ruth Tryggvason

**Ruth Agnete Tryggvason** (16. maí 1921 – 16. mars 2011) var dönsk-íslensk kaupkona. Hún var þekkt fyrir aðkomu sína að Gamla bakaríinu á Ísafirði þar sem hún starfað og seinna rak frá árinu 1950 til dánardags.
Árið 2006 var hún var gerð að heiðursborgara Ísafjarðarbæjar.

## Tilvísanir
Scuderia Ferrari

**Scuderia Ferrari**, (keppir í Formúlu 1 sem **Scuderia Ferrari HP**), er akstursíþróttalið ítalska bílaframleiðandans Ferrari og kappakstursliðið sem keppir í Formúlu 1. Það er elsta og árangursríkasta lið í Formúlu 1 og hefur keppt í öllum heimsmeistaramótum síðan 1950.

Ferrari hefur unnið heimsmeistaramót bílasmiða í Formúlu 1 16 sinnum, sem er það mesta frá upphafi. Þeir unnu þann titil seinast árið 2008.  Liðið er einnig með metið fyrir flesta ökumannstitla. 9 ökumenn hafa unnið samanlegt 15 titla ökumanna í Formúlu 1 hjá Ferrari, þar á meðal Alberto Ascari, Juan Manuel Fangio, Mike Hawthorn, Phil Hill, John Surtees, Niki Lauda, Jody Scheckter, Michael Schumacher og Kimi Räikkönen. Räikkönen vann titilinn árið 2007 og er það nýlegasti titill liðsins. Tuscan kappaksturinn árið 2020 var 1000 keppni Ferrari í Formúlu 1.

Schumacher er farsælasti ökumaður liðsins. Hann gekk til liðs við liðið árið 1996 og keyrði fyrir það þar til hann hætti árið 2006. Hann vann fimm titla í röð og 72 keppnir fyrir liðið. Hann vann alla titlana í röð á árunum 2000 til 2004 og liðið vann titla bílasmiða í röð frá 1999 til 2004, sem markaði tímann sem árangursríkasta tímabil í sögu liðsins. Ökumenn liðsins á 2025 tímabilinu eru Charles Leclerc og sjöfaldi heimsmeistarinn Lewis Hamilton.

## Heimsmeistaratitlar
### Heimsmeistaratitlar ökumanna
Níu ökumenn hafa unnið samanlagt fimmtán heimsmeistaratitla ökumanna með Ferrari
* Alberto Ascari (1952, 1953)
* Juan Manuel Fangio (1956)
* Mike Hawthorn (1958)
* Phil Hill (1961)
* John Surtees (1964)
* Niki Lauda (1975, 1977)
* Jody Scheckter (1979)
* Michael Schumacher (2000, 2001, 2002, 2003, 2004)
* Kimi Räikkönen (2007)

## Neðanmálsgreinar


## Heimildir
Gunnlaugur Sigurðsson

**Gunnlaugur Sigurðsson** (fæddur 20. september 1939) er íslenskur kennari og fyrrverandi skólastjóri Garðaskóla. Gunnlaugur var ráðinn skólastjóri Garðaskóla við stofnun skólans og gegndi því starfi til ársbyrjunar 2002. Árið 2011 hlaut Gunnlaugur Íslensku menntaverðlaunin fyrir ævistarf kennara. Í rökstuðningi dómnefndar verðlaunanna kom fram að hann hefði komið í verk ýmsum breytingum og nýjungum í almennu skólastarfi, meðal annars með eflingu foreldrasamstarfs og aukinni ábyrgð nemenda á umhverfi sínu og sjálfum sér.

## Tilvísanir
Hilmar Ingólfsson

**Hilmar Ingólfsson** (fæddur 3. júní 1943) er íslenskur kennari og fyrrum skólastjóri Hofsstaðaskóla. Hilmar var ráðinn skólastjóri Hofsstaðaskóla árið 1980 og gegndi því starfi til ársloka 2006. Þá sat Hilmar í bæjarstjórn Garðabæjar í fjölda ára. 

## Tilvísanir
Sinfónískt þungarokk

**Sinfónískt þungarokk** er undirtegund þungarokks sem er þvert á stefnur innan þess geira en hefur sinfóníska eiginleika eins og sinfónísk hljóðfæri, óperusöng, hljómborðseffekta eða jafnvel heila sinfóníuhljómsveit. 

Undirgreinar sem blandast helst í sinfónískt þungarokk eru gotneskt þungarokk, kraftmálmur, svartmálmur og dauðarokk.  

Metallica vék sér í sinfónískt þungarokk á plötunni *S&M* þegar sveitin spilaði með sinfóníuhljómsveit San Francisco-borgar. Enn lengra aftur í söguna má finna Deep Purple og plötuna *Concerto for Group and Orchestra* með The Royal Philharmonic Orchestra.

## Dæmi um sinfónískar þungarokkssveitir
*Avantasia (Þýs)
*Apocalyptica (Fin)
*Therion (Sví)
*Nightwish (Fin)
*Rhapsody of Fire (Ít)
*Lorna Shore (BNA)
*Trans-Siberian Orchestra (BNA)
*Epica (Hol)
* Kamelot (BNA)
*Within Temptation (Hol)
*Blind Guardian (Þýs)
*Dimmu Borgir (Nor)
*Cradle of Filth (Eng)
*Emperor (Nor)
*Carach Angren (Hol)
*Hollenthon (Austurr.)
*SepticFlesh (Gri)
*Symphony X (BNA)
*Ayreon (Hol)

## Tenglar
* Allmusic - Symphonic metal Overview
* Symphonic metal : the combination of metal and classical music - Rocknrollworld
* SYMPHONIC METAL - MetalMusicArchives.com

## Tilvísanir
Gulli byggir

***Gulli byggir*** eru íslenskir sjónvarpsþættir í stjórn leikarans og húsasmíðameistarans Gunnlaugs Helgasonar þar sem fylgst er með framkvæmdum á heimilum fólks.  
## Þáttaraðir

### Þáttaröð 1 (2014)

### Þáttaröð 2 (2016)

### Þáttaröð 3 (2017)

### Þáttaröð 4 (2019)

### Þáttaröð 5 (2020)

### Þáttaröð 6 (2021)

### Þáttaröð 7 (2022)

### Þáttaröð 8 (2024)

### Sérþættir

## Tilvísanir
VÍ-MR dagurinn

**VÍ-MR dagurinn** (kallaður **MR-VÍ dagurinn** í MR) er árleg keppni á milli nemenda í Menntaskólans í Reykjavík og Verzlunarskóla Íslands þar sem keppt er í hinum ýmsu íþróttagreinum við tjörnina og að lokum í ræðukeppni í Bláa sal í Verzló. Ýmsar hefðir hafa orðið til í kringum þennan dag og er hefð að báðir skólar semji lag í tengslum við daginn. 

## Tilvísanir
Forsætisráðherra Indlands

**Forsætisráðherra Indlands** er ríkisstjórnarleiðtogi Lýðveldisins Indlands. Forsætisráðherra fer með framkvæmdavald í landinu ásamt ráðherraráði sem hann velur þótt forseti Indlands sé að nafninu til leiðtogi framkvæmdaarms ríkisstjórnarinnar. Forsætisráðherrann verður að eiga sæti á annarri hvorri deild indverska þingsins. Forsætisráðherrann og stjórn hans eru ætíð ábyrg gagnvart Lok Sabha, neðri deild indverska þingsins.

Forsætisráðherrann er útnefndur af forseta Indlands en verður að njóta trausts meirihluta þingmanna Lok Sabha, sem eru kjörnir í þingkosningum á fimm ára fresti. Forsætisráðherrann getur hvort heldur sem er verið þingmaður á Lok Sabha eða efri þingdeildarinnar Rajya Sabha. Forsætisráðherrann skipar og leysir aðra meðlimi í ráðherraráðinu úr embætti og útdeilir embættum innan ríkisstjórnarinnar.

Þaulsætnasti forsætisráðherrann í sögu Indlands var Jawaharlal Nehru, sem var jafnframt sá fyrsti, og sat í 16 ár og 286 daga. Á eftir honum kom stutt ráðherratíð Lal Bahadur Shastri og síðan 11 og fjögurra ára embættistímabil Indira Gandhi, en öll voru þau úr Indverska þjóðarráðsflokknum. Eftir að Indira Gandhi var myrt tók sonur hennar, Rajiv Gandhi, við til 1989, en á eftir fylgdi áratugur fimm veikburða ríkisstjórna. Síðan þá hafa P. V. Narasimha Rao, Atal Bihari Vajpayee, Manmohan Singh og Narendra Modi lokið kjörtímabilum í embætti forsætisráðherra. Modi er núverandi forsætisráðherra Indlands, frá 26. maí 2014.

## Tilvísanir
Mercedes-Benz í Formúlu 1

Þýski lúxusbílaframleiðandinn Mercedes-Benz hefur verið viðriðinn Formúla 1 ýmist sem lið eða vélaframleiðandi á mismunandi tímabilum síðan 1954. Mercedes keppir nú sem **Mercedes-AMG Petronas F1 Team** og er með höfuðstöðvar í Brackley í Englandi en keppir undir þýskum fána. 

Mercedes-Benz og Toto Wolff forstjóri eiga þriðjung í liðinu hvor á móti INEOS, fyrirtæki auðkýfingsins Jim Ratcliffe. 

## Heimsmeistaratitlar
### Heimsmeistaratitlar ökumanna
Þrír ökumenn hafa unnið samanlagt níu heimsmeistaratitla ökumanna með Mercedes
* Juan Manuel Fangio (1954, 1955)
* Lewis Hamilton (2014, 2015, 2017, 2018, 2019, 2020)
* Nico Rosberg (2016)

## Neðanmálsgreinar


## Heimildir
Andrea Kimi Antonelli

**Andrea Kimi Antonelli** (f. 25 ágúst 2006) er ítalskur ökuþór sem keppir fyrir Mercedes í Formúlu 1.

Antonelli var í Mercedes akademíunni frá 2019 en skrifaði undir samning um að keyra fyrir Mercedes í Formúlu 1 fyrir 2025 tímabilið eftir að Lewis Hamilton tilkynnti að hann væri að fara til Ferrari. Antonelli varð þá liðsfélagi George Russell og er hann samningsbundinn út 2025 tímabilið. Antonelli varð þriðji yngsti ökuþórinn í Formúlu 1 þegar hann keppti í Ástralska kappakstrinum 2025 aðeins 18 ára. Hann náði fyrsta verðlaunapallinum sínum í 10 keppninni sinni í Kanada þegar hann kom í mark í þriðja sæti. Hann var jafnframt þriðji yngsti ökuþórinn til að ná verðlaunapalli á eftir Max Verstappen og Lance Stroll.

Frá og með austurríska kappakstrinum 2025 hefur Antonelli náð einum hraðasta hring og einum verðlaunapalli.

## Heimildir
Williams Racing

**Williams Racing** er breskt aktursíþróttalið sem keppir í Formúlu 1 sem **Atlassian Williams Racing**. Liðið var stofnað af Frank Williams og Patrick Head árið 1977. Liðið er með höfuðstöðvar í Grove, Oxfordshire í Englandi. Ökumenn liðsins fyrir 2025 eru Alexander Albon og Carlos Sainz

Í tvígang hefur Williams formúlu bíll komið til Íslands og verið til sýnis í Smáralindinni. Í maí 2005 kom ökumaðurinn Mark Webber og dvaldi yfir helgi á Íslandi meðan bíll hans var til sýnis í Hagkaup Smáralindinni. Í júní 2007 var Williams Formúlu 1 bíll aftur til sýnis í Smáralindinni ásamt því að Nico Rosberg keyrði bílinn fyrir utan Smáralindina.

## Heimsmeistaratitlar
### Heimsmeistaratitlar ökumanna
Sjö ökumenn hafa unnið samanlagt sjö heimsmeistaratitla ökumanna með Williams
* Alan Jones (1980)
* Keke Rosberg (1982)
* Nelson Piquet (1987)
* Nigel Mansell (1992)
* Alain Prost (1993)
* Damon Hill (1996)
* Jacques Villeneuve (1997)

## Tilvísanir
Isack Hadjar

**Isack Alexandre Hadjar** (f. 28. september, 2004) er franskur og alsírskur ökuþór sem keppir undir frönskum fána fyrir Red Bull Racing í Formúlu 1.

Hadjar var í Red Bull akademíunni frá 2022 til 2025. Hann tók sæti Liam Lawson hjá Racing Bulls fyrir 2025 tímabilið eftir að Lawson fór til Red Bull. Fyrsta keppnin hans var í Ástralíu 2025 þar sem hann klessti bílinn á upphitunarhringnum. Hadjar er samningsbundinn Racing Bulls út 2025 tímabilið. Hann náði fyrsta verðlaunapallinum sínum þegar hann kláraði í þriðja sæti í hollenska kappakstrinum 2025. 

## Heimildir
Sturla Halldórsson

**Sturla Halldórsson** (13. júlí 1922 - 1. mars 2008) var íslenskur skipstjóri, hafnarstjóri og bæjarfulltrúi. Hann sat í bæjarstjórn Ísafjarðarkaupstaðar frá 1978 til 1982 fyrir óháða og var varafulltrúi fyrir frjálslynda og vinstri menn á árunum 1974 til 1978.

Sturla stundaði sjómennsku frá 13 ára aldri. Hann var á M/S Ísbirni þegar hann strandaði og sökk út af Deild við Ísafjarðardjúp árið 1940 en öll áhöfnin bjargaðist við illan leik á björgunarbát inn á Skálavík. Hann var seinna á stýrimaður og skipstjóri á Sólborginni ÍS og Gylfa ÍS sem hann átti með bróður sínum en auk útgerðarinnar á bátnum ráku þeir fiskvinnsluna Gylfaver.

Árið 1964 hætti hann á sjónum og gerðist yfirhafnarvörður Ísafjarðarhafnar og var þar til 1993 er hann fór á eftirlaun. Árið 2005 var nýr hafnsögubátur hafnarinnar, *[[Sturla Halldórsson ÍS|Sturla Halldórsson ÍS 2642]] * nefndur í höfuðið á honum. Hann var einn af stofnendum Kiwanisklúbbsins Bása á Ísafirði og fyrsti formaður klúbbsins. Árið 1997 hlaut hann æðstu orðu Kiwanis, Hixson orðuna.

Sturla starfaði lengi að verkalýðsmálum og var formaður og sat í stjórn Skipstjóra- og stýrimannafélagsins Bylgjunnar og félagi opinberra starfsmanna á Ísafirði og Vestfjörðum (FOSÍ og FOSVest).

## Fjölskylda
Sturla var sonur Halldórs Friðgeirs Sigurðssonar, útgerðarmanns, og Svanfríðar Albertsdóttur. Hann átti 10 systkini, þar á meðal Jón Laxdal leikara.

## Tilvísanir